**Ian Joseph Somerhalder** (\* 8. december 1978, Covington, Louisiana, USA) je americký herec, model a režisér. Preslávil sa v seriáli *Nezvestní (Lost*) ako Boone Carlyle a v *Upírskych denníkoch (The Vampire Diaries)* ako Damon Salvatore.

Skorý život
-----------

Narodil sa v Covingtone v Lousiane. Jeho otec Robert je stavebný podnikateľ a matka Edna masážna terapeutka. Má staršieho brata Roberta a mladšiu sestru Robyn. Navštevoval Mandeville High School. Keď mal 10 – 13 rokov robil kariéru modela a v 17 rokoch sa rozhodol pre herectvo.

Kariéra
-------

Ian Somerhalder na 2015 San Diego Comic Con International v San Diego, Kalifornia
Jeho prvá veľká rola bola vo filme Rogera Avaryho *Pravidlá vášne*. Potom nasledovali úlohy v seriáli *Smallville* (postava Adama Knighta), *Nezvestní* (Boone Carlyle), neskôr epizódne úlohy v *C.S.I.: Kriminálka Las Vegas, C.S.I.: Kriminálka Miami,* *Zákon a poriadok*.

Rola, ktorá Iana vyniesla na vrchol je postava upíra Damona Salvatore zo seriálu *Upírske denníky*, kde hrá po boku Niny Dobrev, Paula Wesleyho, Josepha Morgana a ďalších.

### Seriál *Nezvestní*

Boone Carlyle bol ďalším zachráneným z prednej časti lietadla spoločnosti *Oceanic* a tiež bol nevlastným bratom Shannon. Chcel sa stať ďalším vodcom stratených na ostrove, ale neuspel, pretože bol príliš mladý a nerozvážny. I tak sa stal Lockovym pomocníkom a vzniklo medzi nimi silné puto. Boone bol na ostrove 41 dní kým nepodľahol zraneniam spôsobeným pádom vraku lietadla z útesu, keď sa pokúšal pomocou vysielačky vyslať núdzový signál. Podľa Locka bol Boone obeťou, ktorú si ostrov vyžiadal.

### Seriál *Upírske denníky*

*Bližšie informácie v hlavnom článku: Upírske denníky*
Ian v seriáli stvárňuje postavu Damona Salvatore, jednu z ústredných postáv. Damon je zo začiatku jedna zo záporných postáv, no časom, sa vďaka láske k Elene Gilbertovej (Nina Dobrev), mení na kladnú postavu. Podľa rôznych ankiet je Damon najobľúbenejšia postava v *Upírskych denníkoch* a je povestný svojimi grimasami a hláškami.

Nadácie a dobročinnosť
----------------------

Paul Wesley, Nina Dobrev a Ian Somerhalder
Ian Somerhalder bol zapojený do vyčistenia vody po ropnej katastrofe, ktorá sa stala 22. apríla 2010. Jeho úsilie zahrnovalo čistenie voľne žijúcich živočíchov, aby verejnosť vedela, ako sa dá pomôcť. Tiež podporuje *St. Tammany Humane Society*, organizáciu pre zvieracie útulky.

13. novembra 2010 moderoval *Bash on the Bayou charity fundraiser for the Society*. Počas akcie Somerhalder daroval $11,100, ktoré mu dali jeho fanúšikovia Upírskych denníkov pre jeho narodeninový projekt. Spoločne s jeho hereckými kolegami z Upírskych denníkov Candice Kingovou a Michaelom Trevinom, podporuje projekt *It Gets Better*. Somerhalder cez Twitter oznámil, že založil „Ian Somerhalder Foundation" *(8. decembra 2010, keď oslavoval svoje 32. narodeniny)*, a dúfa, že pomôže učiť ľudí, ako je dôležité chrániť životné prostredie a zvieratá: „*Tento rok namiesto darov na moje narodeniny je prianie, aby sme prišli a spoločne získavali finančné prostriedky na podporu projektov, ktoré chránia prostredie na výchovu našich chlpatých kamarátov.*" Somerhalder je proti GMO potravinám, priemyselnému poľnohospodárstvu, a podporuje ekológa Allana Savoryho v jeho úsilí nechať kravy pásť na trávach, zvýšiť biodiverzitu a zvrátiť klimatické zmeny. V roku 2011 navštívil Savory v Afrike, a oznámil, že o tom urobil dokument s cieľom vyhrať Nobelovu cenu.

Osobný život
------------

Pri natáčaní seriálu sa Ian zoznámil so svojou bývalou priateľkou Ninou Dobrev, s ktorou chodil od roku 2010 do 2013. V roku 2014 začal chodiť s Nikki Reed, s ktorou oznámili zásnuby vo februári 2015. Pár sa zobral 26. apríla 2015 v Malibu v Kalifornii. 25. júla sa im narodila dcéra, Bodhi Soleil.

Filmografia
-----------

### Film

| Rok | Názov | Rola | Poznámky |
| --- | --- | --- | --- |
| 1998 | *Celebrity* | Nepotvrdené |  |
| 2001 | *Dom života* | Josh |  |
| 2002 | *Premeny v srdciach* | Jason Kelly |  |
| 2002 | *Pravidlá vášne* | Paul Denton |  |
| 2004 | *V rukách nepriateľa* | U.S.S. Swordfish Danny Miller |  |
| 2004 | *The Old Man and the Studio* | Matt | Krátky film |
| 2006 | *National Lampoon's TV: The Movie* | Nepotvrdené |  |
| 2006 | *Pulz hrôzy* | Dexter |  |
| 2006 | *The Sensation of Sight* | Drifter |  |
| 2008 | *Zabijaci z FBI* | William Archer |  |
| 2009 | *Wake* | Tyler |  |
| 2009 | *Vojna zabijakov* | Miles Slade |  |
| 2010 | *How to Make Love to a Woman* | Daniel Meltzer |  |
| 2013 | *Caught On Tape* | Dôstojník Lewis |  |
| 2013 | *Time Framed* | Agent Black | Krátky film |
| 2014 | *The Anomaly* | Harkin Langham |  |

### Televízia

| Rok | Názov | Rola | Poznámky |
| --- | --- | --- | --- |
| 1997 | *The Big Easy* | I.Q. | Epizóda: „The Black Bag" |
| 1999 | *Now and Again* | Brian | Epizóda: „A Girl's Life" |
| 2000 | *Young Americans* | Hamilton Fleming | Hlavná rola; všetkých 8 epizód |
| 2001 | *Anatomy of a Hate Crime* | Russell Henderson | TV film |
| 2002 | *C.S.I.: Kriminálka Las Vegas* | Tony Del Nagro | Epizóda: „Revenge Is Best Served Cold" |
| 2002 | *Law & Order: Special Victims Unit* | Charlie Baker | Epizóda: „Dominance" |
| 2003 | *C.S.I.: Kriminálka Miami* | Ricky Murdoch | Epizóda: „The Best Defense" |
| 2004 | *Fearless* | Jordan Gracie | Nepredaný TV pilot |
| 2004 | *Smallville* | Adam Knight | 6 epizód |
| 2007 | *Marco Polo* | Marco Polo | TV film |
| 2007 | *Tell Me You Love Me* | Nick | 6 epizód |
| 2008 | *Stratené mesto* | Jack Kubiak | TV film |
| 2009 | *Fireball* | Lee Cooper | TV film |
| 2004 – 2010 | *Nezvestní* | Boone Carlyle | Hlavná rola; 28 epizód |
| 2009 – 2017 | *Upírske denníky* | Damon Salvatore | Hlavná rola |
| 2014 | *Years of Living Dangerously* | Seba | Dokumentárny seriál; Epizóda: „Ice & Brimstone" |
| 2019 | V Wars | Dr. Luther Swann | Hlavná rola |

### Ako režisér

Televízia| Rok | Názov | Poznámky |
| --- | --- | --- |
| 2015 | *Upírske denníky* | Epizóda: „The Downward Spiral" |
| 2016 | *Upírske denníky* | Epizóda: „Days of Future Past" |

Iné projekty
------------

Commons
* Spolupracuj na Commons Commons ponúka multimediálne súbory na tému **Ian Somerhalder**

Externé odkazy
--------------

* Ian Somerhalder v Internet Movie Database (po anglicky)

Referencie
----------

1. ↑  BARRIENTOS, Tanya. Kanye West prepared for a disappointment. *philly.com*, December 16, 2005. Dostupné online [cit. 2013-10-16].
2. ↑   *Ian Somerhalder Biography* [online]. TVGuide.com, [cit. 2013-05-09]. Dostupné online.
3. ↑   *‘The Vampire Diaries': Ian Somerhalder to Direct Season 6 Episode - TVLine* [online]. [Cit. 2015-02-06]. Dostupné online. Archivované 2015-02-14 z originálu.
4. ↑  KNUTZEN, Eirik. *TV Close-Up: Ian Somerhalder* [online]. Bend Weekly, 2007-05-25, [cit. 2010-11-20]. Dostupné online.
5. ↑   *Ten Things About... Ian Somerhalder* [online]. [Cit. 2015-02-06]. Dostupné online.
6. ↑  Interview with Jay Leno, *The Tonight Show*, 2010-12-02.
7. ↑   A stake to the heart: The Vampire Diaries co-stars Nina Dobrev and Ian Somerhalder 'split after three years together'. *Mail Online*. Dostupné online [cit. 2017-01-15].
8. ↑  JORDAN, Julie. Nikki Reed Says She and Ian Somerhalder 'Have Such an Amazing Future Ahead of Us'. *People*, January 23, 2015. Dostupné online [cit. 2015-01-23].
9. ↑  NELSON, Jeff. Nikki Reed on her huge engagement ring: 'I look at it every day and say wow'. *People*, February 20, 2015. Dostupné online [cit. 2015-02-21].
10. ↑  EHRICH DOWD, Kathy. Ian Somerhalder and Nikki Reed Are Married!. *People*, April 27, 2015. Dostupné online [cit. 2015-04-27].
11. ↑  Fisher, Kendall. *Nikki Reed Gives Birth To Baby Girl With Ian Somerhalder* [online]. *Eonline.com*, August 10, 2017, [cit. 2017-08-25]. Dostupné online.

Zdroj
-----

*Tento článok je čiastočný alebo úplný preklad článku Ian Somerhalder na anglickej Wikipédii (číslo revízie nebolo určené).*

Autoritné údaje: * BnF: 155485403
* GND: 143770829
* ISNI: 0000 0001 1672 8387
* LCCN: no2003054881
* VIAF: 74165066
* WorldCat: lccn-no2003054881